13-jarige vas oor tiener se moordArgieffoto ŉ 13-jarige seun is Sondag in Kroonvale, Graaff-Reinet, vermoedelik deur ŉ ander 13-jarige, met ŉ skerp voorwerp doodgesteek. “Die twee seuns het gestry toe die een die ander glo in die bors gesteek het,” het ao Wessel Cronje, woordvoerder van die polisie in die Oos-Kaap, gesê. “Die seun is op die toneel dood verklaar.” Die beskuldigde is ongedeerd. Hy sal Maandag in die Graaff-Reinet-landdroshof verskyn.